
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 190 

8 Μαΐου 2009 


ΠΕΡ ΙΕΧΟΜΕ ΝΑ 

Υπουργείο Οικονομίας και Οικονομικών.1 

» Περιβάλλοντος, Χωροταξίας και Δημοσίων 

Έργων.2 

» Εθνικής Παιδείας και Θρησκευμάτων.3 

» Απασχόλησης και Κοινωνικής Προστασίας . 4 

» Υγείας και Κοινωνικής Αλληλεγγύης.5 

Περιφέρειες.6 

Νομαρχιακές Αυτοδιοικήσεις.7 


ΥΠΟΥΡΓΕΙΟ 

ΟΙΚΟΝΟΜΙΑ Σ ΚΑΙ ΟΙΚ ΟΝΟΜΙΚΩΝ 

(ΐ) 

Αριθμ. 23388.Β.1306 

Ορισμός μελών Επιτροπής Ορκωτών Ελεγκτών για την 
αποτίμηση των κινητών αξιών του Ελληνικού Δη¬ 
μοσίου. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ 63/2005 (ΦΕΚ 98/Α). 

β) Του π.δ. 81/2003 (ΦΕΚ Α 57) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» 
γ) Των άρθρων 1 και 11 του ν. 3723/2008 (ΦΕΚ 250/Α) 
«Ενίσχυση της ρευστότητας της οικονομίας για την 
αντιμετώπιση των επιπτώσεων της Διεθνούς Χρημα¬ 
τοπιστωτικής κρίσης». 

δ) Του άρθρου 47 του νόμου «Ενσωμάτωση Οδηγιών 
2006/98/ΕΚ, 2008/8/ΕΚ και 2007/74/ΕΚ, διατάξεων των 
Οδηγιών 2006/112/ΕΚ και 2006/69/ΕΚ, διατάξεις φορο¬ 
λογίας, κεφαλαίου, ΦΠΑ και λοιπών φορολογιών και 
λοιπές διατάξεις». 

2. Την αρ. 54 201/Β.2884/26.11.2008 απόφαση του 
Υπουργού Οικονομίας και Οικονομικών «Ενίσχυση ρευ¬ 


στότητας της Οικονομίας για την αντιμετώπιση των 
επιπτώσεων της Διεθνούς Χρηματοπιστωτικής Κρί¬ 
σης» (ΦΕΚ Β/247/2008), όπως τροποποιήθηκε με την 
αρ. 21861/1259/Β/30.4.2009 απόφαση του ίδιου Υπουργού 
(ΦΕΚ Β/825/2009) και ισχύει. 

3. Την ανακοίνωση της Ευρωπαϊκής Επιτροπής για 
την εφαρμογή των κανόνων περί κρατικών ενισχύσεων 
στα μέτρα που λήφθηκαν για τους χρηματοπιστωτικούς 
οργανισμούς, στο πλαίσιο της τρέχουσας παγκόσμιας 
χρηματοπιστωτικής κρίσης (2008/0 270/02). 

4. Το π.δ. 4/2009 «Διορισμός Υπουργών και Υφυπουρ¬ 
γών» (ΦΕΚ 2 Α/2009). 

5. Το γεγονός ότι η παρούσα απόφαση προκαλεί 
δαπάνη σε βάρος του κρατικού προϋπολογισμού, που 
ανέρχεται σε 3.000 ευρώ περίπου και θα βαρύνει τις 
πιστώσεις του ΚΑΕ 0515 του ειδικού φορέα 23/720, απο¬ 
φασίζουμε: 

1. Ορίζουμε ως μέλη της Επιτροπής για την αποτίμηση 
των κινητών αξιών του Ελληνικού Δημοσίου που εκδίδο- 
νται βάσει του άρθρου 1 του ν. 3723/2009 (ΦΕΚ 250/Α) 
και της 54201/Β.2884/2008 απόφασης του Υπουργείου 
Οικονομίας τους: α) Βασίλειο Καζά του Κων/νου, Ορκωτό 
Ελεγκτή (ΑΜ ΣΟΕΛ 13281), β) Γεώργιο Δεληγιάννη του 
Νικολάου, Ορκωτό Ελεγκτή (ΑΜ ΣΟΕΛ 15791). 

2. Έργο της Επιτροπής είναι: 

α) η αποτίμηση της αξίας των εισφερομένων ομο¬ 
λόγων του Ελληνικού Δημοσίου που εκδίδονται με 
σκοπό την ανάληψη των προνομιούχων μετοχών που 
εκδίδουν τα πιστωτικά ιδρύματα βάσει του άρθρου 1 
του ν. 3723/2008 από το Ελληνικό Δημόσιο. Η εκτίμηση 
βασίζεται στα χαρακτηριστικά των εισφερομένων ομο¬ 
λόγων, όπως καθορίζονται από την αρμόδια υπηρεσία 
του Υπουργείου Οικονομίας και Οικονομικών, 

β) η αποτίμηση της αξίας των ομολόγων σε περίπτω¬ 
ση επαναγοράς των προνομιούχων μετοχών με ομόλογα 
του Ελληνικού Δημοσίου. 

3. Η Επιτροπή ξεκινά τις εργασίες της την 8η Μαΐου 
2009 και οφείλει να ολοκληρώσει το έργο της και να 
υποβάλει σχετική Έκθεση προς το Υπουργείο Οικονο¬ 
μίας και Οικονομικών και το ενδιαφερόμενο πιστωτικό 
ίδρυμα εντός δύο (2) ημερών από την ημερομηνία πα¬ 
ράδοσης των χαρακτηριστικών των εισφερομένων 

ομολόγων από την αρμόδια Υπηρεσία του Υπουργείου 
Οικονομίας και Οικονομικών. 

4. Η αμοιβή των μελών ορίζεται στο ποσό των 100 
ευρώ ανά συνεδρίαση και ο συνολικός αριθμός συνε¬ 
δριάσεων σε 15 κατ’ανώτατο όριο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μάίου 2009 

Ο ΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 
-♦- 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟ ΣΙΩΝ ΕΡΓΩΝ 

( 2 ) 

Αριθμ. ΔΜΕΟ/οικ/2917 

Συγκρότηση επιτροπής Διαγωνισμού για την ανάθεση 
των γεωτεχνικών ερευνών μελετών ολοκλήρωσης 
του οδικού άξονα Αγ. Βαρβάρα - Αγ. Δέκα - Βιάννος 
- Ιεράπετρα - Παχειά Αμμος, τμήματα: Αγ. Δέκα -Προ- 
τόρια, Βιάννος - Μύρτος & Μύρτος - Ιεράπετρα. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΡΙΘΜΟΣ ΕΡΓΟΥ: ΣΑΜ 071/3-2006ΣΜ07130009 

Έχοντας υπόψη: 

1. Το ν. 3316/2005 «Περί ανάθεσης και εκτέλεσης δη¬ 
μοσίων συμβάσεων εκπόνησης μελετών και παροχής 
συναφών υπηρεσιών και άλλες διατάξεις». 

2. Το π.δ. 69/1988 «Περί Οργανισμού της Κεντρικής 
Υπηρεσίας της Γ.Γ.Δ.Ε. του Υ.ΠΕ.ΧΩ.Δ.Ε.», όπως τροπο¬ 
ποιήθηκε με το π.δ. 340/1990 «Περί Συστάσεως Γενικών 
Δ/νσεων», το π.δ. 293/1991 «Περί Συστάσεως Οργανικής 
Μονάδας στη Γ.Γ.Δ.Ε.» και το π.δ. 167/1992 «Περί τροπο¬ 
ποίησης του Οργανισμού της Γ.Γ.Δ.Ε.». 

3. Τις διατάξεις του άρθρου 17 του ν. 3205/2003 «Περί 
μισθολογικών ρυθμίσεων και λειτουργιών των υπαλλή¬ 
λων του Δημοσίου, Ν.Π.Δ.Δ. και Ο.Τ.Α., μονίμων στελεχών 
των Ενόπλων Δυνάμεων κ.λπ.». 

4. Τη υπ’ αριθμ. Δ16α/09/664/ΑΦ/18.9.2006 κοινή από¬ 
φαση του Πρωθυπουργού και του Υπουργού ΠΕ.ΧΩ.Δ.Ε. 
διορισμού του Γενικού Γραμματέα Δημοσίων Έργων. 

5. Την υπ’ αριθμ. Δ17γ/07/45/ΦΝ 439.4/13.3.2007 από¬ 
φαση του Υπουργού ΠΕ.ΧΩ.Δ.Ε. «περί αποφαινομένων 
και γνωμοδοτούντων οργάνων του Υ.ΠΕ.ΧΩ.Δ.Ε. και των 
εποπτευομένων νομικών προσώπων κατά την ανάθεση 
και εκτέλεση συμβάσεων μελετών και συναφών υπηρε¬ 
σιών του ν. 3316/2005». 

6. Την υπ’ αριθμ. 2/17140/0022/17.4.2007 κοινή απόφαση 
(Φ.Ε.Κ. 192/8.5.2007) Υπουργού ΠΕ.ΧΩ.Δ.Ε. και Υφυπουρ¬ 
γού Οικονομίας και Οικονομικών «περί καθορισμού αμοι¬ 
βής των μελών των επιτροπών Διαγωνισμού, οι οποίες 
συγκροτούνται κατά το άρθρο 21 του ν. 3316/2005, για τη 
διενέργεια των διαδικασιών ανάθεσης των συμβάσεων 
του νόμου αυτού» και την Εγκύκλιο Ε12/2007 (αρ. πρωτ. 
Δ17γ/10/76/Φ.Ν.439.3/16.5.2007) περί της «Απόφασης για 
την αμοιβή των μελών των επιτροπών Διαγωνισμού 
συμβάσεων ανάθεσης μελετών και παροχής συναφών 
υπηρεσιών». 


Και αφού είδαμε: 

1. Την ΣΑΜ 071/3 και ειδικότερα το ενάρ. έργο με κω¬ 
δικό 2006ΣΜ07130009 των γεωτεχνικών ερευνών μελε¬ 
τών ολοκλήρωσης του οδικού άξονα Αγ. Βαρβάρα - Αγ. 
Δέκα - Βιάννος - Ιεράπετρα - Παχειά Αμμος, τμήματα: 
Αγ. Δέκα - Προτόρια, Βιάννος - Μύρτος και Μύρτος - 
Ιεράπετρα με προϋπολογισμό 7.469.059,52 €. 

2. Την απόφαση ΔΜΕΟ/οικ/1878/19.3.2009 Υπουργού 
ΠΕ.ΧΩ.Δ.Ε. για την έγκριση: 

α) διάθεσης πίστωσης 1.200.000 € για την ανάθεση 
εκπόνησης των γεωτεχνικών ερευνών μελετών ολο¬ 
κλήρωσης του οδικού άξονα Αγ. Βαρβάρα - Αγ. Δέκα 
- Βιάννος - Ιεράπετρα - Παχειά Αμμος, τμήματα: Αγ. 
Δέκα - Προτόρια, Βιάννος - Μύρτος και Μύρτος - Ιε¬ 
ράπετρα και β) των διαδικασιών ανάθεσης εκπόνησης 
της υπόψη μελέτης. 

3. Την υπ’ αρ. ΔΜΕΟ/οικ/1879/19.3.2009 απόφαση Δ/ντή 
Δ.Μ.Ε.Ο., με την οποία εγκρίθηκαν τα τεύχη για την 
ανάθεση της μελέτης του θέματος. 

4. Το έγγραφο 32836/ΕΠ716/27.12.2007 του ΤΈΈ. για 
τον ορισμό εκπροσώπων του Τ.Ε.Ε., αποφασίζουμε: 

1. Συγκροτούμε Επιτροπή Διαγωνισμού για την ανάθε¬ 
ση της μελέτης του θέματος αποτελούμενη από τους: 

α) Κατωπόδη Ελισσαβέτ του Ιωάννη (Α.Δ.Τ. ΑΖ 598407), 
Πολιτικό Μηχ/κό με Α' βαθμό Τμ/ρχη στη Δ8 ως Πρόε¬ 
δρο, με αναπληρωτή τον Μαρούδα Αλέξανδρο-Γεώργιο 
του Σωτηρίου (Α.Δ.Τ. ΑΒ 342918), Πολιτικό Μηχ/κό με Α' 
βαθμό Τμημ/χη στη ΔΜΕΟ/γ. 

β) Σπυροπούλου Βασιλική του Γεωργίου (Α.Δ.Τ. ΑΖ 
511051), Πολιτικό Μηχ/κό με Σύμβαση Αορίστου Χρόνου 
στη ΔΜΕΟ, με αναπληρώτρια την Χατζοπούλου Μανιώ 
του Εμμανουήλ (Α.Δ.Τ. ΑΕ 529377), Πολιτικό Μηχ/κό με 
Α' βαθμό στη ΔΜΕΟ. 

γ) Μακέδο Κων/νο του Γεωργίου (Α.Δ.Τ. ΑΖ 148332), 
Πολιτικό Μηχανικό, εκπρόσωπο του ΤΈΈ. ως μέλος, με 
αναπληρωτή τον Βαρουξάκη Βασίλειο του Ευαγγέλου 
(Α.Δ.Τ. ΑΒ 044461) Πολιτικό Μηχανικό. 

2. Χρέη γραμματέα θα εκτελεί η Μπαμπαλή Ιωάννα του 
Αθανασίου (Α.Δ.Τ. ΑΗ 563533) Πολιτικό Μηχανικό Τ.Ε με 
Σύμβαση αορίστου χρόνου στη ΔΜΕΟ, με αναπληρωτή 
τον Κονιδάρη Πέτρο του Αντωνίου (Α.Δ.Τ. Π 301548) 
Διοικητικό Λογιστικού Τ.Ε. στη ΔΜΕΟ. 

Έργο της Επιτροπής είναι η ανάδειξη Αναδόχου Μελε¬ 
τητή για την εκπόνηση των γεωτεχνικών ερευνών μελε¬ 
τών ολοκλήρωσης του οδικού άξονα Αγ. Βαρβάρα - Αγ. 
Δέκα -Βιάννος - Ιεράπετρα - Παχειά Αμμος, τμήματα: Αγ. 
Δέκα - Προτόρια, Βιάννος - Μύρτος και Μύρτος - Ιεράπε¬ 
τρα με ανοικτή διαδικασία, σύμφωνα με τις διαδικασίες 
που προβλέπονται στο άρθρο 8 του ν. 3316/2005. 

3. Η Επιτροπή Διαγωνισμού θα συνέλθει την 14.5.2009 
και ώρα 13.00, (ημερομηνία λήξης της προθεσμίας παρα¬ 
λαβής των προσφορών) και όλη η διαδικασία ανάθεσης 
της μελέτης θα γίνει σύμφωνα με το ν. 3316/2005 και 
τις λοιπές κείμενες διατάξεις. 

4. Ο μέγιστος αριθμός συνεδριάσεων εντός των οποί¬ 
ων θα ολοκληρωθεί το έργο της επιτροπής ορίζεται σε 
δέκα οκτώ (18). 

5. Στα μέλη της επιτροπής και στην γραμματεία αυτής 
καταβάλλεται εφάπαξ αμοιβή στο τέλος των εργασιών, 
με βάση τα οριζόμενα στις κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μάίου 2009 

Ο Γ ενικός Γ ραμματέας 
ΔΗΜΟΣΘΕΝΗΣ ΚΑΤΣΙΓΙΑΝΝΗΣ 

ΥΠΟΥΡΓΕΙΟ ΕΘΝΙΚΗΣ ΠΑΙΔΕΙΑΣ 
ΚΑΙ Θ ΡΗΣΚΕΥΜ ΑΤΩΝ 

(3) 

Με την υπ’ αριθμ. Φ.908/50818/Η/6.5.2009 απόφαση του 
Υπουργού Εθνικής Παιδείας και Θρησκευμάτων που εκ- 
δόθηκε σύμφωνα με τις διατάξεις των άρθρων 55 και 
56 του π.δ. 63/2005 (ΦΕΚ 98 τ.Α722.4.2005) διακόπτουμε 
το διορισμό από 22.4.2009 του Δημήτριου Δαλαμάγκα 
του Θεοδώρου, από τη θέση μετακλητού υπαλλήλου 
και Διευθυντή του Πολιτικού Γραφείου του Υφυπουργού 
Εθνικής Παιδείας και Θρησκευμάτων, Ανδρέα Λυκου- 
ρέντζου. 

Ο ΥΠΟΥΡΓΟΣ 

ΑΡΙΣΤΟΒΟΥΛΟΣ ΣΠΗΛΙΩΤΟΠΟΥΛΟΣ 


Αριθμ. 49521/1Α 

Συγκρότηση Τριμελούς Επιτροπής στο Υπουργείο Εθνι¬ 
κής Παιδείας και Θρησκευμάτων προς υποβοήθηση 
του έργου του Συμβουλίου Αναγνώρισης Επαγγελμα¬ 
τικής Ισοτιμίας Τίτλων Τριτοβάθμιας Εκπαίδευσης. 

Ο ΠΡΟΕΔΡΟΣ ΤΟΥ ΣΥΜΒΟΥΛΙΟΥ ΑΝΑΓΝΩΡΙΣΗΣ 
ΕΠΑΓΓΕΛΜΑΤΙΚΗΣ ΙΣΟΤΙΜΙΑΣ ΤΙΤΛΩΝ ΤΡΙΤΟΒΑΘΜΙΑΣ 
ΕΚΠΑΙΔΕΥΣΗΣ 

Έχοντας υπόψη: 

1. Το άρθρο 10 παρ. 12 του π.δ. 165/2000 (ΦΕΚ 149 Α'). 

2. Το υπ’ αριθμ. 2/2009 Πρακτικό του Συμβουλίου Ανα¬ 
γνώρισης Επαγγελματικής Ισοτιμίας Τίτλων Τριτοβάθ¬ 
μιας Εκπαίδευσης (Σ.Α.Ε.Ι.Τ.Τ.Ε.) 

3. α) Το άρθρο 19, παρ. 3 του ν. 3328 (ΦΕΚ 80/1.4.2005), 
«Κατάργηση του ΔΙΚΑΤΣΑ και του ΙΤΕ. Μεταβατικές δι¬ 
ατάξεις». 

β) Την υπ’ αριθμ. Φ.6/68463/Β3 Υ.Α. (ΦΕΚ 238 τ. Υ.Ο.Δ.Δ.), 
«Ορισμός Προέδρου και Μελών του Διοικητικού Συμβου¬ 
λίου του Διεπιστημονικού Οργανισμού Αναγνώρισης 
Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) 

γ) Το 16265/27.6.2008 έγγραφο του Διεπιστημονικού 
Οργανισμού Αναγνώρισης Τίτλων Ακαδημαϊκών και Πλη¬ 
ροφόρησης (Δ.Ο.Α.Τ.Α.Π.). 

δ) Το 22614/22.9.2008 έγγραφο του Διεπιστημονικού 
Οργανισμού Αναγνώρισης Τίτλων Ακαδημαϊκών και Πλη¬ 
ροφόρησης (Δ.Ο.Α.Τ.Α.Π.). 

ε) Το 24764/15.10.2008 έγγραφο του Διεπιστημονικού 
Οργανισμού Αναγνώρισης Τίτλων Ακαδημαϊκών και Πλη¬ 
ροφόρησης (Δ.Ο.Α.Τ.Α.Π.). 

στ) Το υπ’ αριθμ. ΥΠΕΠΘ 142121 /IΑ/4.11.2008 έγγραφο 
του Διεπιστημονικού Οργανισμού Αναγνώρισης τίτλων 
Ακαδημαϊκών και Πληροφόρησης (Δ.Ο.Α.Τ.ΑΠ.). 

4. Το υπ’ αριθ. ΔΠ/Φ7.4/4472/269/14.3.2009 (αριθ.πρωτ. 
ΥΠΕΠΘ 45287/ΙΑ/22.4.2009) έγγραφο περί ορισμού εκ¬ 
προσώπων του Υπουργείου Ανάπτυξης. 

5. Το υπ’ αριθ. 8081/3.4.2009 (αριθ. πρωτ. ΥΠΕΠΘ 42355/ 
ΙΑ/13.4.2009) έγγραφο περί ορισμού εκπροσώπων του 
Τεχνικού Επιμελητηρίου Ελλάδας. 

6. Την ανάγκη συγκρότησης τριμελούς επιτροπής για 
την εξέταση της υπόθεσης αιτούντος αναγνώριση επαγ¬ 
γελματικής ισοτιμίας. 


7. Το γεγονός ότι από την παρούσα απόφαση προκα- 
λείται δαπάνη για το δημόσιο, η οποία έχει καθοριστεί 
με την υπ’ αριθμ. 2/35003/0022/30.7.2001 Κοινή Υπουρ¬ 
γική Απόφαση (ΦΕΚ 991 τ.Β'). 

Η δαπάνη αυτή θα βαρύνει τον ΚΑΕ 0515 με το ποσό 
των 123,90 ευρώ, αποφασίζουμε: 

Συγκροτούμε τριμελή επιτροπή ως εξής: 

1. Παπαθανασίου Σταύρο του Αθανάσιου, επίκουρο 
καθηγητή της Σχολής Ηλεκτρολόγων Μηχανικών και 
Μηχανικών Υπολογιστών του Εθνικού Μετσόβιου Πολυ¬ 
τεχνείου, εκπρόσωπο του Διεπιστημονικού Οργανισμού 
Αναγνώρισης Τίτλων Ακαδημαϊκών και Πληροφόρησης, 
ως Πρόεδρο. 

2. Ουέρκνεχ Αγιάλεω του Ουέρκνεχ, υπάλληλο του 
κλάδου ΠΕ Μηχανικών, ως τακτικό μέλος και Αντωνάκη- 
Καρπούζη Νικόλαο του Ιωάννη του κλάδου ΠΕ Δ/κού- 
Οικ/κού ως αναπληρωματικό μέλος, εκπρόσωποι του 
Υπουργείου Ανάπτυξης. 

3. Χρήστο Σινάνη-Αγκαζίρ του Ερβέ, Διπλωματούχο 
Μηχανολόγο Ηλεκτρολόγο Μηχανικό και Μέλος της 
Αντιπροσωπείας του Τεχνικού Επιμελητηρίου Ελλάδας 
ως τακτικό μέλος και Κυράννη Ποντικάκου του Σταύρου, 
Διπλωματούχο Μεταλλειολόγο Μεταλλουργό Μηχανι¬ 
κό και Διευθύντρια της Διεύθυνσης Επαγγελματικής 
Δραστηριότητας του Τεχνικού Επιμελητηρίου Ελλάδας 
ως αναπληρωματικό μέλος, εκπρόσωποι του Τεχνικού 
Επιμελητηρίου της Ελλάδας. 

Έργο της επιτροπής είναι η εισήγηση στο Συμβούλιο 
σχετικά με την υπόθεση του Κούμαρά Κωνσταντίνου 
του Θεμιστοκλή, σύμφωνα με την υπ’ αριθμ. 2/2009 
απόφαση του Συμβουλίου Αναγνώρισης Επαγγελμα¬ 
τικής Ισοτιμίας Τίτλων Τριτοβάθμιας Εκπαίδευσης, για 
τη διαδικασία που θα ακολουθηθεί και για κάθε άλλο 
σχετικό ειδικότερο θέμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάίου 2009 
Ο Πρόεδρος 

ΘΕΟΔΩΡΟΣ ΘΕΟΦΑΝΟΠΟΥΛΟΣ 

-♦- 

ΥΠΟΥΡΓΕΙΟ ΑΠΑΣΧΟΛΗΣΗΣ 
ΚΑΙ ΚΟΙΝ ΩΝΙΚΗΣ ΠΡ ΟΣΤΑΣΙΑΣ 

(4) 

Με την υπ’ αριθμ. Φ. 30315/οικ. 10781/597/6.5.2009 από¬ 
φαση της Υπουργού Απασχόλησης και Κοινωνικής Προ¬ 
στασίας, που εκδόθηκε σύμφωνα με τις διατάξεις: 

α) των άρθρων 104,108 και 134 του ν. 3655/2008 «Διοι¬ 
κητική και οργανωτική μεταρρύθμιση του συστήματος 
κοινωνικής ασφάλισης και άλλες διατάξεις» (ΦΕΚ Α'58), 

β) του άρθρου 13, παράγραφος 6, του ν. 2690/1999 
«Κύρωση του Κώδικα Διοικητικής Διαδικασίας και άλλες 
διατάξεις» (ΦΕΚ Α 45). 

γ)Τη Φ 30315/23815/1874/29.9.2008 (ΦΕΚ 400/29.9.2008, 
τ.Υ.Ο.Δ.Δ.) απόφαση «Διορισμός Προέδρου, Κυβερνη¬ 
τικού Επιτρόπου και μελών στο Διοικητικό Συμβού¬ 
λιο του Ταμείου Πρόνοιας Ιδιωτικού Τομέα (ΤΑΠΙΤ)», 
παύεται ο Πρόεδρος του Διοικητικού Συμβουλίου του 
Ταμείου Πρόνοιας Ιδιωτικού Τομέα Χριστόδουλος Δή¬ 
μος του Διονυσίου, για τους λόγους που αναλυτικά 
παρατίθενται στην απόφαση. 

Με την υπ’ αριθμ. 16254/Δ1.3188/5.5.2009 απόφαση της 
Υπουργού Απασχόλησης και Κοινωνικής Προστασίας, 
γίνεται αποδεκτή από 16.5.2009 η παραίτηση του Παπα- 
γιαννόπουλου Ελευθερίου του Θεοδώρου από τη θέση 
ειδικού συνεργάτη στο πολιτικό της γραφείο, σύμφωνα 
με τις διατάξεις του π.δ. 63/2005. 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 
-♦- 

ΥΠΟΥΡΓΕΙΟ ΥΓΕΙΑΣ 
ΚΑΙ ΚΟΙΝΩ ΝΙΚΗΣ ΑΛΛ ΗΛΕΓΓΥΗΣ 

(5) 

Αριθμ. ΔΥΙδ/59646 

Τροποποίηση της με αριθμ. πρωτ. 2/79298/0022/08 (ΦΕΚ 
550/ΥΘΔΔ/31.12.2008) απόφασης με περιεχόμενο την 
τροποποίηση της με αριθμ. 2/79298/0022/08 όμοιας 
σχετικής με τη συγκρότηση και τον διορισμό της 
Ομάδας Διοίκησης Έργου με σκοπό την υποστήριξη 
και προώθηση θεμάτων της Τρίτης Ηλικίας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το άρθρο 9 του π.δ/τος 233/2003 (ΦΕΚ 204/28.8.2003 
τ.Α') Προστασία και αρωγή στα θύματα των εγκλημάτων 
των άρθρων 323, 323Α, 349, 351Α του Ποινικού Κώδικα, 
κατά το άρθρο 12 του ν. 3064/2002 (ΦΕΚ Α 248). 

2. Τις διατάξεις του άρθρου 18 παρ. 18 του ν. 2503/1997 
(Φ.Ε.Κ. 107/30.5.1997 τεύχος Α) «Διοίκηση Οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Τις διατάξεις του άρθρου 40 του ν. 849/1978 (Φ.Ε.Κ. 
232/22.12.1978 τεύχος Α') «Περί παροχής κινήτρων για 
την ενίσχυση της περιφερειακής και οικονομικής ανα- 
πτύξεως της Χώρας». 

4. Τις διατάξεις του άρθρου 22 του ν. 2362/1995 (Φ.Ε.Κ. 
247/27.11.1995 τεύχος Α') «Περί Δημοσίου Λογιστικού, 
Ελέγχου των δαπανών του Κράτους και άλλες διατά¬ 
ξεις». 

5. Τις διατάξεις του άρθρου 27 του ν. 2081/1992 (Φ.Ε.Κ. 
154/15.9.1992 τεύχος Α') με το οποίο προστέθηκε άρθρο 
29Α στο ν. 1558/1985 (Φ.Ε.Κ. 137/1985 τ.Α'), όπως τελικά 
αντικαταστάθηκε με το άρθρο 1 του ν. 2469/1997 (Φ.Ε.Κ. 
38/14.3.1997 τεύχος Α') «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις». 

6. Την υπ’ αριθμ. 2/79298/0022/08 (ΦΕΚ 550/ΥΟΔΔ/ 
31.12.2008) απόφαση με περιεχόμενο την τροποποίηση 
της υπ’ αριθμ. 2/79298/0022/08 όμοιας σχετικής με τη 
συγκρότηση και τον διορισμό της Ομάδας Διοίκησης 
Έργου με σκοπό την υποστήριξη και προώθηση θεμάτων 
της Τρίτης Ηλικίας. 

7. Την από 24.2.2009 παραίτηση του Βασιλείου Ζησι- 
μάτου από τη θέση του μέλους της Ο.Δ.Ε. 

8. Τα υπ’ αριθμ. 684 και 1201/09 έγγραφα του Υφυπουρ¬ 
γού Κοινωνικής Αλληλεγγύης, αποφασίζουμε: 

Α. Τροποποιούμε την υπ’ αριθμ. 2/79298/0022/08 (ΦΕΚ 
550/ΥΟΔΔ/31.12.2008) απόφαση με περιεχόμενο την τρο¬ 
ποποίηση της με αριθμ. 2/79298/0022/08 όμοιας σχετικής 
με τη συγκρότηση και τον διορισμό της Ομάδας Διοί¬ 


κησης Έργου με σκοπό την υποστήριξη και προώθηση 
θεμάτων της Τρίτης Ηλικίας και διορίζουμε μέλη της: 

1. Την Ιωάννα Βούτσα του Παναγιώτη, υπάλληλο του 
Υπουργείου Υγείας καιν Κοινωνικής Αλληλεγγύης με 
Α’βαθμό, που υπηρετεί στο Γραφείο του Υφυπουργού 
Κοινωνικής Αλληλεγγύης σε αντικατάσταση του Βασι¬ 
λείου Ζησιμάτου, που παραιτήθηκε. 

2. Την Αικατερίνη Καρούνη του Αντωνίου, Νομικό, σε 
αντικατάσταση της Ασημίνας Σκουβαρά. 

Β. Κατά τα λοιπά ισχύει η ανωτέρω τροποποιούμενη 
απόφαση μας, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 7 Μάίου 2009 

Ο ΥΠΟΥΡΓΟΣ 

ΔΗΜΗΤΡΗΣ ΑΒΡΑΜΟΠΟΥΛΟΣ 


Αριθμ. ΔΥΙδ/161058/08 

Συγκρότηση Επιτροπής Προσφυγών με έδρα τα Ιωάννινα 
στην Ιατρική Σχολή του Πανεπιστημίου Ιωαννίνων. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 166 του ν. 3528/2007 (Φ.Ε.Κ. 
26/9.2.2007 τ.Α') «Κύρωση του Κώδικα Κατάστασης Δη¬ 
μοσίων Πολιτικών Διοικητικών Υπαλλήλων και Υπαλλή¬ 
λων Ν.Π.Δ.Δ.». 

2. Το υπ’ αριθμ. 1528/25.11.2008 έγγραφο του Πανεπι¬ 
στημίου Ιωαννίνων, με συνημμένη κατάσταση μελών 

Δ.Ε.Π. 

3. Το γεγονός ότι το ύψος της δαπάνης, η οποία 
θα προκόψει, υπολογιζόμενο σύμφωνα με την 
2/77277/0022/19.12.2000 (Φ.Ε.Κ. 2/4.1.2001 τ.Β') κοινή 
υπουργική απόφαση, θα βαρύνει τον προϋπολογισμό 
του Υπουργείου Υγείας και Κοινωνικής Αλληλεγγύης και 
συγκεκριμένα τον Φ210 ΚΑΕ 0515, αποφασίζουμε: 

1. Συγκροτούμε την προβλεπόμενη από τις διατάξεις 
του άρθρου 166 του ν. 3528/2007 Επιτροπή Προσφυγών, 
για τις Περιφέρειες Ηπείρου και Ιονίων Νήσων στην 
Ιατρική Σχολή του Πανεπιστημίου Ιωαννίνων, αποτε- 
λούμενη από τα κατωτέρω μέλη: 

1. Ιωάννη Γουδέβενο του Αποστόλου (Α.Δ.Τ. Λ 516310), 
Καθηγητή Παθολογίας - Καρδιολογίας του Πανεπιστη¬ 
μίου Ιωαννίνων, με αναπληρωτή του τον Αναστάσιο 
Γεωργούλη του Δημητρίου (Α.Δ.Τ. Ν 778662), Καθηγητή 
Ορθοπαιδικής του ίδιου Πανεπιστημίου. 

2. Θεόδωρο Ξενάκη του Αθανασίου (Α.Δ.Τ. Κ 060284), 
Καθηγητή Ορθοπαιδικής του Πανεπιστημίου Ιωαννί¬ 
νων, με αναπληρωτή του τον Αλέξανδρο Δρόσο του 
Αναστασίου (Α.Δ.Τ. Δ 070783), Καθηγητή Παθολογίας 
- Ρευματολογίας του ίδιου Πανεπιστημίου. 

3. Αντιγόνη Σιαμοπούλου - Μαυρίδου του Δημητρίου 
(Α.Δ.Τ. Κ 440318), Καθηγήτρια Παιδιατρικής του Πανεπι¬ 
στημίου Ιωαννίνων, με αναπληρωτή της τον Κωνσταντί¬ 
νο Μπουραντά του Λάμπρου (Α.Δ.Τ. Κ 043719), Καθηγητή 
Παθολογίας - Αιματολογίας του ίδιου Πανεπιστημίου. 

2. Πρόεδρο της Επιτροπής ορίζουμε τον Ιωάννη Γ ουδέ¬ 
βενο, με αναπληρωτή του τον Αναστάσιο Γ εωργούλη. 

3. Γραμματέα της Επιτροπής ορίζουμε την Παρασκευή 
Σβεντζούρη - Ζώη του Χρήστου (Α.Δ.Τ. Μ 775593), υπάλ¬ 
ληλο της Γραμματείας της Ιατρικής Σχολής. 

4. Ως έδρα της Επιτροπής ορίζουμε την Ιατρική Σχολή 
του Πανεπιστημίου Ιωαννίνων. 

5. Αρμοδιότητα της Επιτροπής είναι να αποφαίνεται 
επί των προσφυγών των υπαλλήλων, σε όσες περιπτώ¬ 
σεις προβλέπει ο ν. 3528/2007. 

6. Η προαναφερόμενη επιτροπή θα συνεδριάζει του¬ 
λάχιστον μία (1) φορά το μήνα, σε μέρα και ώρα που θα 
ορίζονται από τον Πρόεδρο, εκτάκτως δε κάθε φορά 
που θα υπάρξουν αντικειμενικά αυξημένες και έκτακτες 
ανάγκες. 

Ο αριθμός των συνεδριάσεων δεν μπορεί να υπερβαί¬ 
νει τις πενήντα ετησίως. 

7. Σε περίπτωση κωλύματος ή δικαιολογημένης απου¬ 
σίας τακτικού μέλους της Επιτροπής, θα ειδοποιείται με 
ευθύνη του εγκαίρως ο γραμματέας της Επιτροπής. 

8. Η Επιτροπή θεωρείται ότι βρίσκεται σε απαρτία 
όταν είναι παρόντα τα τρία μέλη αυτής. 

9. Η θητεία της Επιτροπής είναι διετής και λήγει στις 
31.12.2010. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαΐου 2009 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Π ΕΡΙΦΕΡΕΙΕ Σ 

( 6 ) 

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 
Αριθμ. 2812 

Καθορισμός αποζημίωσης Αντιπροέδρου του Δ.Σ. της 
Δημοτικής Επιχείρησης Ύδρευσης - Αποχέτευσης 
Ανατολικού Ολύμπου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις»(ΦΕΚ 107/ 
τ.Α730.5.1997). 

2. Τις διατάξεις του άρθρου 3 παρ. 7 του ν. 1069/1980 
όπως τροποποιήθηκε με τις διατάξεις του άρθρου 8 
του ν. 2839/12.9.2000. 

3. Την υπ’ αριθμ. 34/2009 απόφαση - πρόταση του Δ.Σ. 
της Δημοτικής Επιχείρησης Ύδρευσης - Αποχέτευσης 
Κατερίνης. 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της Επιχείρησης ύψους 19.548,00 € για το τρέχον έτος 
2009, για την οποία έχει εγγράφει πίστωση στον Κ.Α.61. 
του προϋπολογισμού του νομικού προσώπου της Επιχεί¬ 
ρησης και ποσό 39.096,00 για τα επόμενα δύο έτη. 

5. Την υπ’ αριθμ. 8063/30.10.2008 απόφαση Γενικού 
Γραμματέα Περιφέρειας Κεντρικής Μακεδονίας περί 
ανάθεσης αρμοδιοτήτων σε υπηρεσίες της Περιφέρειας 
Κεντρικής Μακεδονίας και μεταβίβαση του δικαιώματος 
υπογραφής «Με εντολή Γενικού Γραμματέα» αποφάσε¬ 
ων, εγγράφων και άλλων πράξεων στον Προϊστάμενο 
της Γ ενικής Διεύθυνσης, στους Προϊσταμένους Δ/νσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας, αποφασίζουμε: 


Ορίζουμε τον αντιπρόεδρο του Δ.Σ. της ανωτέρω 
επιχείρησης Δημήτριο Αποστολιό του Γεωργίου, σε 
πλήρη απασχόληση της Δ.Ε.Υ.ΑΝ.Ο., με τις ακόλουθες 
αρμοδιότητες: 

1. θα φροντίζει για την καθημερινή λειτουργία των συνερ¬ 
γείων επισκευής και συντήρησης των δικτύων ευθύνης και 
επέμβασης αυτών στα προβλήματα που προκύπτουν. 

2. θα έχει την φροντίδα για τη σωστή (ποιοτική και 
ποσοτική) παραλαβή των πραγματοποιηθέντων προ¬ 
μηθειών για τις ανάγκες της επιχείρησης, την ευθύνη 
για την ομαλή πορεία των υπό κατασκευή έργων σε 
συνεργασία με τους υπεύθυνους μηχανικούς της Τ.Υ.Δ.Κ. 
Ν. Πιερίας και του Δήμου Ανατολικού Ολύμπου. 

3. θα είναι υπόλογος απέναντι στο Διοικητικό Συμβού¬ 
λιο της Δ.Ε.Υ.Α.ΑΝ.Ο. για τη σωστή και ομαλή λειτουργία 
της Επιχείρησης. 

4. θα έχει την ευθύνη και τη φροντίδα για την υλοποί¬ 
ηση των αποφάσεων του Διοικητικού Συμβουλίου και 
των Επιτροπών της παραγράφου 3 του άρθρου 5 του 
ν. 1069/1980 ή τυχόν άλλων παραπλήσιων επιτροπών 
που θα καθιερωθούν νόμιμα στο μέλλον. 

5. θα μεριμνά για την προμήθεια των απαιτούμενων υλι¬ 
κών για την λειτουργία των υπηρεσιών, εγκαταστάσεων, 
μηχανημάτων και για την εκτέλεση των διαφόρων εργασιών 
συντήρησης ή επισκευής τους, φροντίζοντας για την καλύ¬ 
τερη ποιότητα και τις πιο συμφέρουσες δυνατές τιμές. 

Η αμοιβή του ανωτέρω καθορίζεται σε 1.629,00 € μη- 
νιαίως. Εκτός των παραπάνω να ληφθεί υπόψη ότι η 
απασχόληση του θα είναι και για αργίες και Σαββατο¬ 
κύριακα, καθώς η έκταση του Δήμου είναι μεγάλη και η 
φύση του Δήμου (τουριστική περιοχή) έχει απαιτήσεις 
και τέλος η παλαιότητα των δικτύων ύδρευσης με πολ¬ 
λαπλά προβλήματα επιτάσσει την παρουσία του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 15 Απριλίου 2009 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΝΑΣΤΑΣΙΟΣ ΝΕΝΤΟΥΔΗΣ 


Αριθμ. 1075 

Καθορισμός αποζημίωσης Προέδρου του Δ.Σ. και μελών 
- εισηγητών -πρακτικογράφου της Δημοτικής Επιχεί¬ 
ρησης Ύδρευσης - Αποχέτευσης Κατερίνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις»(ΦΕΚ 107/ 
τ.Α730.5.1997). 

2. Τις διατάξεις του άρθρου 3 παρ. 7 του ν. 1069/1980 
όπως τροποποιήθηκε με τις διατάξεις του άρθρου 8 
του ν. 2839/12.9.2000. 

3. Την υπ’ αριθμ. 11/2009 απόφαση - πρόταση του Δ.Σ. 
της Δημοτικής Επιχείρησης Ύδρευσης - Αποχέτευσης 
Κατερίνης. 

4. Το γεγονός ότι από τις διατάξεις αυτής της από¬ 
φασης προκαλείται δαπάνη σε βάρος του προϋπολογι¬ 
σμού της Επιχείρησης ύψους 58.700,00 € για το τρέχον 
έτος 2009, για την οποία έχει εγγράφει πίστωση στον 

Κ.Α.61.01.02 «Συμβατικές αμοιβές» και στον Κ.Α.61.01.00 
«Αποζημίωση μελών Δ.Σ.» του προϋπολογισμού του νο¬ 
μικού προσώπου της Επιχείρησης. 

5. Την υπ’ αριθμ. 8063/30.10.2008 απόφαση Γενικού 
Γραμματέα Περιφέρειας Κεντρικής Μακεδονίας περί 
ανάθεσης αρμοδιοτήτων σε υπηρεσίες της Περιφέρειας 
Κεντρικής Μακεδονίας και μεταβίβαση του δικαιώματος 
υπογραφής «Με εντολή Γενικού Γραμματέα» αποφάσε¬ 
ων, εγγράφων και άλλων πράξεων στον Προϊστάμενο 
της Γ ενικής Διεύθυνσης, στους Προϊσταμένους Δ/νσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας, αποφασίζουμε: 

1. Καθορίζουμε την αποζημίωση του Προέδρου του 
Διοικητικού συμβουλίου της ΔΕΥΑΚ, για τις παρεχόμε¬ 
νες υπηρεσίες του στην επιχείρηση ίση με το 50% του 
ποσού των εξόδων παράστασης του Δημάρχου, ήτοι 
1.696,00 € (καθαρό ποσό). 

2. Καθορίζει την αποζημίωση των μελών του Δ.Σ. της 
ΔΕΥΑΚ, των εισηγητών και της πρακτικογράφου για 
τη συμμετοχή τους στις συνεδριάσεις του Δ.Σ. ίση με 
το 2% των εξόδων παράστασης του Δημάρχου ανά 
συνεδρίαση για τρεις το πολύ συνεδριάσεις το μήνα, 
ήτοι 67,84 €/συνεδρίαση (καθαρό ποσό). 

3. Ορίζει τον Καρατζόγλου Χαράλαμπο με πλήρη απα¬ 
σχόληση στην Επιχείρηση. Το ύψος της αμοιβής του 
ανέρχεται σε 1200€ μηνιαίως (καθαρό ποσό). 

Καθορίζει τις αρμοδιότητες του, που είναι οι ακό¬ 
λουθες: 

• Θα συντονίζει τις υπηρεσίες της ΔΕΥΑΚ και του 
Δήμου όπου αυτές εμπλέκονται. 

• Θα είναι δέκτης αιτημάτων δημοτών με τους οποίους 
αφενός θα εξετάζει και θα συζητά τα αιτήματα τους και 
θα μεριμνά αφετέρου ώστε η εξυπηρέτηση δημοτών να 
είναι γρήγορη και να μπορούν οι υπηρεσίες της ΔΕΥΑΚ να 
επιδίδονται απερίσπαστα στο έργο τους. Θα λειτουργεί 
ως σύνδεσμος μεταξύ υπηρεσιών και πολιτών. Θα προε¬ 
τοιμάζει και θα ιεραρχεί σε συνεργασία με το Διευθυντή 
και τις υπηρεσίες της ΔΕΥΑΚ τα αιτήματα των πολιτών 
και θα τα προωθεί όταν απαιτείται τυχόν απόφαση στο 
Δ. Σ. Θα έχει την ευθύνη λειτουργίας του ΚΑΣ. 

4. Η δαπάνη αμοιβής του παραπάνω ανέρχεται σε 
18.000,00 € για το τρέχον έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 16 Φεβρουάριου 2009 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΝΑΣΤΑΣΙΟΣ ΝΕΝΤΟΥΔΗΣ 

-♦- 

ΠΕΡΙΦΕΡΕΙΑ ΚΡΗΤΗΣ 

Αριθμ. οικ. 2312 

Απόφαση Συγκρότησης Επιτροπής Διενέργειας Διαγωνι¬ 
σμού στην Περιφέρεια Κρήτης για την υλοποίηση της 
Πράξης: «Ενέργειες στήριξης ηλικιωμένων ατόμων που 
χρήζουν βοήθειας για την ενίσχυση της απασχολησι- 
μότητας των εμμέσως ωφελουμένων ατόμων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα» που κυρώθηκε με 
το άρθρο πρώτο του π.δ 63/2005 (ΦΕΚ 98/Α/22.4.2005). 


2. Το ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» (ΦΕΚ 267/Α/3.12.2007) και ειδικότερα 
το άρθρο 19 παράγραφος 7 αυτού. 

3. Το ν. 3205/2003 «Μισθολογικές ρυθμίσεις λειτουργών 
και υπαλλήλων του Δημοσίου, ΝΠΔΔ και ΟΤΑ, μονίμων 
στελεχών και Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες διατάξεις» (ΦΕΚ 297/Α/ 23.12.2003), 
όπως τροποποιημένος ισχύει. 

4. Την υπ’ αριθμ. 60292/2158/27.8.2008 (ΦΕΚ1724/Β') κοι¬ 
νή απόφαση των Υπουργών Εσωτερικών, Οικονομίας και 
Οικονομικών, Απασχόλησης και Κοινωνικής Προστασίας 
και Υγείας και Κοινωνικής Αλληλεγγύης «Σύστημα Δια¬ 
χείρισης, Αξιολόγησης, Παρακολούθησης και Ελέγχου 
- Διαδικασία Εφαρμογής των Πράξεων α) «Ενέργειες 
στήριξης ηλικιωμένων ατόμων που χρήζουν βοήθειας 
για την ενίσχυση της απασχολησιμότητας των εμμέσως 
ωφελούμενων ατόμων» και β) «Ενέργειες ενίσχυσης της 
κοινωνικής συνοχής και βελτίωσης της ποιότητας ζωής 
ηλικιωμένων και ατόμων που χρήζουν κατ’ οίκον βοή¬ 
θειας», στο πλαίσιο του Εθνικού Στρατηγικού Πλαισίου 
Αναφοράς για την Προγραμματική Περίοδο 2007-2013» 
(ΦΕΚ 1724/Β/27.8.2008) 

5. Την υπ’αριθμ. 41233/ΓΔΑΠΠΠ 5739/12.09.2008 από¬ 
φαση της Γενικής Γραμματείας Επενδύσεων και Ανά¬ 
πτυξης του Υπουργείου Οικονομίας και Οικονομικών για 
τη συγκρότηση Επιτροπών Διενέργειας Διαγωνισμού 
στις Περιφέρειες για την υλοποίηση των πράξεων α) 
«Ενέργειες στήριξης ηλικιωμένων ατόμων που χρήζουν 
βοήθειας για την ενίσχυση της απασχολησιμότητας 
των εμμέσως ωφελουμένων ατόμων» και β) «Ενέργειες 
ενίσχυσης της κοινωνικής συνοχής και βελτίωσης της 
ποιότητας ζωής ηλικιωμένων και ατόμων που χρήζουν 
κατ’ οίκον βοήθειας». 

6. Την υπ’ αριθμ. 6730/12.8.2003 απόφαση, όπως 
αυτή έχει τροποποιηθεί με τις 8548/14.4.2004 και 
9928/17.12.2004 αποφάσεις, του Γενικού Γραμματέα της 
Περιφέρειας Κρήτης περί «Ορισμού εισηγητών και με¬ 
ταβίβαση εξουσίας υπογραφής «Με εντολή τού Γ ενικού 
Γ ραμματέα» αποφάσεων εγγράφων και άλλων πράξεων 
στον Γ ενικό Διευθυντή, στους Προϊσταμένους Διευθύν¬ 
σεων και Προϊσταμένους Τμημάτων και Γραφείων των 
Υπηρεσιών τής Περιφέρειας». 

7. Τις διατάξεις τού ν. 2362/1995 (Φ.Ε.Κ. 247/1995) «Περί 
Λογιστικού Ελέγχου των δαπανών του κράτους και άλ¬ 
λες διατάξεις». 

8. Τις διατάξεις τού ν. 2286/1995 (Φ.Ε.Κ. 19/Α/1995) «Προ¬ 
μήθειες του Δημόσιου Τομέα και ρυθμίσεις συναφών 
θεμάτων». 

9. Τις διατάξεις τού π.δ. 394/1996 (Φ.Ε.Κ. 266/Α/1996) 
«Κανονισμός Προμηθειών Δημοσίου κ.λπ.». 

10. Τον Κανονισμό (ΕΚ) 1081/2006 του Ευρωπαϊκού Κοι¬ 
νοβουλίου και του Συμβουλίου της 5ης Ιουλίου 2006 για 
το Ευρωπαϊκό Κοινωνικό Ταμείο και την κατάργηση του 
Κανονισμού (ΕΚ) αριθ. 1784/1999. 

11. Την υπ’ αριθμ. 3850/ΕΥΣ 523/08 (ΦΕΚ 333/Β) των 
Υπουργών Εσωτερικών και Οικονομίας και Οικονομικών 
για την τροποποίηση (αναδιάρθρωση) της απόφασης 
σύστασης της Ειδικής Υπηρεσίας Συντονισμού της 
Εφαρμογής Επιχειρησιακών Προγραμμάτων σύμφωνα 
με το άρθρο 5 του ν. 3614/2007. 

12. Την υπ’ αριθμ. 14053/ΕΥΣ1749 (ΦΕΚ 540/Β/27.3.2008) 
απόφαση του Υπουργού Οικονομίας και Οικονομικών με 
θέμα «Υπουργική απόφαση συστήματος διαχείρισης». 

13. Την υπ’ αριθμ. 31168/ΕΥΣΣΣΑΠ1751/8.7.2008 (ΦΕΚ 
1441/22.7.2008) απόφαση του Υπουργού Οικονομίας και 
Οικονομικών για τον καθορισμό των στοιχείων των ετή¬ 
σιων προγραμμάτων τεχνικής υποστήριξης της εφαρ¬ 
μογής και της διαδικασίας υποβολής και έγκρισής τους, 
αποφασίζουμε: 

Τη συγκρότηση Επιτροπής Διενέργειας Διαγωνισμού 
για την επιλογή Αναδοχών στα πλαίσια υλοποίησης της 
πράξης «Ενέργειες στήριξης ηλικιωμένων ατόμων που 
χρήζουν βοήθειας για την ενίσχυση της απασχολησι- 
μότητας των εμμέσως ωφελουμένων ατόμων», σύμφω¬ 
να με τα οριζόμενα στο άρθρο 8 της κοινής υπουργι¬ 
κής απόφασης υπ’ αριθμ. οικ. 60292/2158/27.8.2008 των 
Υπουργών Εσωτερικών, Οικονομίας και Οικονομικών, 
Απασχόλησης και Κοινωνικής Προστασίας και Υγείας 
και Κοινωνικής Αλληλεγγύης «Σύστημα Διαχείρισης, Αξι¬ 
ολόγησης, Παρακολούθησης και Ελέγχου - Διαδικασία 
εφαρμογής των πράξεων α) «Ενέργειες στήριξης ηλικι¬ 
ωμένων ατόμων που χρήζουν βοήθειας για την ενίσχυση 
της απασχολησιμότητας των εμμέσως ωφελουμένων 
ατόμων» και β) «Ενέργειες ενίσχυσης της κοινωνικής 
συνοχής και βελτίωσης της ποιότητας ζωής ηλικιωμέ¬ 
νων και ατόμων που χρήζουν κατ’ οίκον βοήθειας», στο 
πλαίσιο του Εθνικού Στρατηγικού Πλαισίου Αναφοράς 
για την προγραμματική περίοδο 2007-2013», αποτελού- 
μενη από τα εξής μέλη: 

Τακτικά μέλη: 

1. Πευκιανάκη Στυλιανή του Παντελή, Προϊσταμένη 
Τμήματος Α’ της ΔΙΣΑ, ΠΕ Διοικητικού Οικονομικού με 
Α' βαθμό. 

2. Σουλαδάκη Εμμανουήλ του Γεωργίου, Προϊστάμενο 
Τμήματος Γ της ΔΙΣΑ, ΠΕ Μηχανικών με Α' βαθμό. 

3. Ρουκουνάκη Ευθαλία του Στυλιανού, Υπάλληλο της 
ΔΙΣΑ, ΠΕ Διοικητικού Οικονομικού με Β' βαθμό. 

Αναπληρωματικά μέλη: 

1. Αμαργιανιτάκης Ιωάννης του Ανδρέα, Διευθυντή 
ΔΙΣΑ, ΠΕ Μηχανικών με Α' βαθμό. 

2. Νικολιδάκη Ειρήνη του Σωκράτη, Υπάλληλο της 
ΔΙΣΑ, ΠΕ Διοικητικού Οικονομικού με ΣΑΧ. 

3. Δημοπούλου Αθανασία του Νικολάου, Υπάλληλο 
της ΔΙΣΑ, ΠΕ Μηχανικών με Β' βαθμό. 

Καθήκοντα γραμματέα θα εκτελεί η Δερμιτζάκη Πα¬ 
ρασκευή του Εμμανουήλ, Υπάλληλος της ΔΙΣΑ, ΔΕ Δι¬ 
οικητικού Γραμματέων με Α' βαθμό. 

Τα καθήκοντα της Επιτροπής θα είναι η διενέργεια 
του διαγωνισμού, ο έλεγχος/ αξιολόγηση των προσφο¬ 
ρών και η έκδοση αποτελεσμάτων, κατά τα οριζόμενα 
στη σχετική πρόσκληση εκδήλωσης ενδιαφέροντος και 
ειδικότερα: 

- ο έλεγχος πληρότητας, εμπρόθεσμης υποβολής και 
ισχύος των δικαιολογητικών που συνοδεύουν την αίτηση 
των υποψηφίων αναδοχών. 

- ο έλεγχος, η αξιολόγηση και η βαθμολόγηση των 
υποβληθεισών τεχνικών και οικονομικών προσφορών, οι 
οποίες κρίθηκαν αποδεκτές κατά τον έλεγχο πληρότη¬ 
τας και ισχύος των δικαιολογητικών. 

- η κατάταξη σε πίνακα, κατά φθίνουσα σειρά των 
υποψηφίων που πληρούν τις προϋποθέσεις της αντί¬ 
στοιχης πρόσκλησης, με βάση τη βαθμολόγησή τους 
κατά την πρόσκληση εκδήλωσης ενδιαφέροντος, από 
τον οποίο προκύπτουν οι επιλεχθείσες και μη Δομές. 


- η κατάρτιση πίνακα με τις απορριφθείσες Δομές 
που δεν πληρούν τους όρους της πρόσκλησης και την 
αιτιολογία απόρριψής τους. 

- η εξέταση τυχόν ενστάσεων. 

- η κατάρτιση των οριστικών πινάκων των επιλεγέντων 
και των απορριφθεισών Δομών, μετά και την εξέταση 
των ενστάσεων. 

- η διαβίβαση όλων των ανωτέρω αποτελεσμάτων 
προς έγκριση στην Αναθέτουσα Αρχή, συνοδευόμενων 
από τα αντίστοιχα πρακτικά. 

Τα μέλη της Επιτροπής είναι αρμόδια για οποιαδήποτε 
άλλη ενέργεια απαιτείται για την προετοιμασία, έναρξη 
και ολοκλήρωση του έργου της. 

Τα μέλη και ο γραμματέας της Επιτροπής θα αμείβο¬ 
νται για τις συνεδριάσεις που λαμβάνουν χώρα εκτός 
του κανονικού ωραρίου και σε χρόνο που δεν καλύπτε¬ 
ται από υπερωριακή απασχόληση σύμφωνα με τα οριζό¬ 
μενα στο αρ. 19 παρ. 8 περ. (γ) του Ν. 3614/2007 και τα 
οριζόμενα στην αντίστοιχη κοινή υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 9 Απριλίου 2009 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

ΝΟΜΑΡΧΙΑ ΚΕΣ ΑΥΤΟ ΔΙΟΙΚΗΣΕΙΣ 

(7) 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΜΕΣΣΗΝΙΑΣ 

Με την υπ’ αριθμ. 4097/24.4.2009 απόφαση Νομάρχη 
Μεσσηνίας, που εκδόθηκε σύμφωνα με τις διατάξεις 
του άρθρου 105 του π.δ. 30/1996, του άρθρου 13 παρ. 
18 εδαφ. β' του ν. 2307/1995, του άρθρου 67 παρ. 5 έως 
13 του ν. 1416/1984, του άρθρου 1 παρ. 3 και άρθρου 4 
του Οργανισμού Εσωτερικής Υπηρεσίας της Ν.ΑΜ., της 
αριθμ. 3858/9.4.2009 Ανακοίνωσης της Ν.Α. Μεσσηνίας, 
διορίζεται ο Φίλος Λεωνίδας του Δημητρίου, κλάδου ΠΕ 
Πληροφορικής, σε θέση Ειδικού Συμβούλου στη Ν.Α Μεσ¬ 
σηνίας, με σχέση Ιδιωτικού Δικαίου Αορίστου Χρόνου. 
(Αριθμ. βεβ. Υ.Δ.Ε Υπ. Εσωτερικών: 5014/30.4.2009). 

Με εντολή Νομάρχη 

Η Προϊσταμένη Διεύθυνσης 

Α. ΚΑΛΛΙΜΩΡΟΥ 

-♦- 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΑΙΤΩΛΟΑΚΑΡΝΑΝΙΑΣ 
ΔΗΜΟΣ ΙΕΡΑΣ ΠΟΛΕΩΣ ΜΕΣΟΛΟΓΓΙΟΥ 

Αριθμ. 118/2009 

Συγκρότηση επιτροπής διαγωνισμού για το έργο 
«Βελτίωση Ύδρευσης Αποχέτευσης και επεξερ¬ 
γασίας Λυμάτων Ι.Π. Μεσολογγίου και Τοπικών 
Διαμερισμάτων». 

Η ΔΗΜΑΡΧΙΑΚΗ ΕΠΙΤΡΟΠΗ 
ΤΟΥ ΔΗΜΟΥ ΙΕΡΑΣ ΠΟΛΕΩΣ ΜΕΣΟΛΟΓΓΙΟΥ 

Έχοντας υπόψη: 

1. Την υπ’ αριθμ. 40700/27.7.2006 (ΦΕΚ Β' 1196/31.8.2006) 
Κοινή Υπουργική απόφαση Υπουργών Εσωτερικών Δη¬ 
μόσιας Διοίκησης και Αποκέντρωσης και ΠΕΧΩΔΕ. 

2. Το άρθρο 103 παρ. 2 περ. δ. και παρ. 5 του 
ν. 3463/2006. 

3. Την 363/2008 γνωμοδότηση του Νομικού Συμβουλίου 
του Κράτους. 

4. Το υπ’ αριθμ. 21 του ν. 3316/2005. 

5. Τα άρθρ. 13 και 15 του ν. 2690/1999. 

6. Την υπ’ αριθμ. 148/3.4.2009 περίληψη προκήρυξης σύμ¬ 
βασης εκπόνησης μελέτης με τίτλο «Βελτίωση'Υδρευσης 
Αποχέτευσης και επεξεργασίας Λυμάτων Ι.Π. Μεσολογ¬ 
γίου και Τοπικών Διαμερισμάτων», αποφασίζουμε: 

Συγκροτούμε επιτροπή με τρία (3) μέλη ως εξής: 

1. ΣΤΕΦΑΝΟΣ ΔΗΜΟΥ του Χαραλάμπους με ΑΔΤ ΑΕ 
246169, Μηχ/γος Μηχ/κός και Προϊστάμενος ΤΥΔΚ Αι- 
τωλ/νίας με αναπληρώτρια την ΠΑΠΑΚΩΝΣΤΑΝΤΙΝΟΥ 
ΑΙΚΑΤΕΡΙΝΗ του Στεφάνου με ΑΔΤ X 777841, Πολ/κός 
Μηχ/κός, Υπάλληλος της ΤΥΔΚ Αιτωλ/νίας. 

2. ΑΘΑΝΑΣΙΟΣ ΖΑΠΑΝΤΙΩΤΗΣ του Φωτίου με ΑΔΤ ΑΕ 
243112, Μηχ/γος Μηχ/κός Εκπρόσωπος του ΤΕΕ Αιτωλ/ 


νιας με αναπληρωτή τον ΜΠΑΛΑΜΠΑΝΗ ΝΙΚΟΛΑΟ του 
Βασιλείου με ΑΔΤ Ρ 232409 Ναυπ. Μηχ/γος Μηχ/κός 
Εκπρόσωπος του ΤΕΕ Αιτωλ/νίας. 

3. ΣΤΑΜΑΤΑΤΟΣ ΣΠΥΡΙΔΩΝ του Διονυσίου με ΑΔΤ 
Μ 535600, Ηλεκτρολόγος-Μηχανολόγος ΕΜΠ, Γενικός 
Διευθυντής της ΔΕΥΑ ΜΕΣΟΛΟΓΓΙΟΥ και αναπληρώτρια 
την ΠΑΝΕΛΟΥ ΑΝΤΙΓΟΝΗ του ΚΩΝΣΤΑΝΤΙΝΟΥ με ΑΔΤ 
Δ057235 εργοδηγό της ΔΕΥΑ ΜΕΣΟΛΟΓΓΙΟΥ. 

Το έργο της Επιτροπής λήγει με την δημοσίευση των 
αποτελεσμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 5 Μάίου 2009 
Ο Πρόεδρος 

ΙΩΑΝΝΗΣ ΑΝΑΓΝΩΣΤΟΠΟΥΛΟΣ 

